CELEX: 32016D0883
Language: et
Date: 2016-05-31 00:00:00
Title: Komisjoni otsus (EL, Euratom) 2016/883, 31. mai 2016, komisjoni standardsete julgeolekumeetmete, valmisoleku tasemete ja kriisiolukordade juhtimise rakenduseeskirjade kohta vastavalt otsuse (EL, Euratom) 2015/443 (komisjoni julgeoleku kohta) artiklile 21

3.6.2016   
            
            
               ET
            
            
               Euroopa Liidu Teataja
            
            
               L 146/25
            
         KOMISJONI OTSUS (EL, Euratom) 2016/883,
   31. mai 2016,
   komisjoni standardsete julgeolekumeetmete, valmisoleku tasemete ja kriisiolukordade juhtimise rakenduseeskirjade kohta vastavalt otsuse (EL, Euratom) 2015/443 (komisjoni julgeoleku kohta) artiklile 21
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse komisjoni 13. märtsi 2015. aasta otsust (EL, Euratom) 2015/443 komisjoni julgeoleku kohta, (1) eriti selle artiklit 21,
   ning arvestades järgmist:
   
               (1)
            
            
               Standardsete julgeolekumeetmete, valmisoleku tasemete ja kriisiolukordade juhtimise rakenduseeskirjade eesmärk on pakkuda isikute füüsilise puutumatuse ning objektide või muu vara füüsilise terviklikkuse kaitset tasemel, mis vastab kindlaks tehtud riskidele, ning tagada julgeolek tulemuslikult ja õigel ajal.
            
         
               (2)
            
            
               Komisjoni julgeolekualase valmisoleku tasemete süsteem loodi komisjoni otsusega 2007/65/EÜ (2). Kõnealune otsus tuleb paindlikumaks ja tulemuslikumaks muutmise huvides läbi vaadata ja seda lihtsustada, et reageerida julgeolekut mõjutavatele ohtudele.
            
         
               (3)
            
            
               Euroopa välisteenistuse kui funktsionaalselt sõltumatu liidu organi asutamine eeldab praeguste valmisoleku tasemeid käsitlevate normide muutmist seoses hoolsuskohustusega komisjoni personali ees. Euroopa välisteenistus vastutab Euroopa Liidu delegatsioonide objektide ja seal töötava personali julgeoleku ja turvalisuse eest.
            
         
               (4)
            
            
               Vastavalt otsuse (EL, Euratom) 2015/443 artiklile 21 koostab komisjon käesoleva otsuse kohta otsuse anda volitused julgeolekuküsimuste eest vastutavale komisjoni liikmele, järgides täielikult kodukorda.
            
         
               (5)
            
            
               Seetõttu tuleks otsus 2007/65/EÜ kehtetuks tunnistada,
            
         ON VASTU VÕTNUD KÄESOLEVA OTSUSE:
   1. PEATÜKK
   
      ÜLDSÄTTED
   
   Artikkel 1
   Mõisted
   Lisaks otsuse (EL, Euratom) 2015/443 artiklis 1 sätestatud mõistetele kohaldatakse järgmisi mõisteid:
   
      „valmisoleku tase“– turvameetmete kogum, mille eesmärk on pakkuda komisjonis isikute füüsilise puutumatuse ning objektide või muu vara füüsilise terviklikkuse kaitset teataval tasemel, mis vastab julgeolekut mõjutavatele ohtudele.
   Artikkel 2
   Reguleerimisese ja kohaldamisala
   1.   Käesolevas otsuses sätestatakse kooskõlas otsusega (EL, Euratom) 2015/443 komisjoni julgeolekut mõjutavate ohtude ja intsidentide ennetamiseks või neile reageerimiseks valmisoleku tasemeid käsitlevad meetmed ning kriisiolukordade juhtimiseks vajalikud meetmed.
   2.   Komisjoni objektidel kohaldatakse standardsetest turvameetmetest ja kolmest valmisoleku tasemest koosnevat turvasüsteemi. Standardsed turvameetmed ja valmisoleku tasemed tähistatakse järgmiste koodvärvidega: „VALGE“ vastab standardsetele turvameetmetele; „KOLLANE“, „ORANŽ“ ja „PUNANE“ vastavad suuremale ohu tasemele.
   3.   Kui artiklis 4 osutatud vastutusaladest ei tulene teisiti, kohaldatakse käesolevat otsust kõigi komisjoni talituste suhtes ja kõigil komisjoni objektidel nii Euroopa Liidus kui ka väljaspool liitu.
   Artikkel 3
   Valmisoleku tasemed
   1.   Kui komisjonis ei ole kindlaks tehtud, et isikute füüsilist puutumatust ning objektide või muu vara füüsilist terviklikkust mõjutaks oluline oht või intsident, kohaldatakse standardseid turvameetmeid koodvärviga „VALGE“. Selliseid turvameetmeid kasutatakse iga päev ning nende eesmärk on tagada piisav julgeoleku tase.
   2.   Kui tehakse ähvardusi või toimub selline sündmus, mis mõjutab isikute füüsilist puutumatust ja objektide või muu vara füüsilist terviklikkust ning mis võib avaldada kahjulikku mõju komisjonile või selle töövõimele, kohaldatakse valmisoleku taset „KOLLANE“.
   3.   Kui tehakse ähvardusi, mis mõjutavad isikute füüsilist puutumatust ja objektide või muu vara füüsilist terviklikkust ning mis on suunatud konkreetselt komisjoni või selle töö vastu, ehkki ei ole kindlaks tehtud konkreetset rünnaku sihtmärki ega aega, kohaldatakse valmisoleku taset „ORANŽ“.
   4.   Kui tehakse otsese rünnaku ähvardusi, mis mõjutavad isikute füüsilist puutumatust ja objektide või muu vara füüsilist terviklikkust ning mis on suunatud konkreetselt komisjoni või selle töö vastu, kohaldatakse valmisoleku taset „PUNANE“.
   Artikkel 4
   Vastutusalad
   1.   Julgeolekuküsimuste eest vastutav komisjoni liige
   
               a)
            
            
               teeb muude Euroopa institutsioonide ja asjaomaste Euroopa üksustega konsulteerides otsuse valmisoleku taseme muutmise kohta;
            
         
               b)
            
            
               langetab personali- ja turvalisusküsimuste peadirektoraadi nõuannetele tuginedes otsuse, milliseid valmisoleku tasemetega seotud konkreetseid meetmeid tuleb asjaomases julgeolekuolukorras rakendada ja milliseid täiendavaid meetmeid tuleb võtta;
            
         
               c)
            
            
               teatab presidendile ja muudele komisjoni liikmetele käesoleva artikli kohaselt langetatud mis tahes otsusest.
            
         2.   Personali- ja turvalisusküsimuste peadirektoraat:
   
               a)
            
            
               vastutab käesoleva otsuse rakendamise eest Euroopa Liidu liikmesriikides asuvatel komisjoni objektidel;
            
         
               b)
            
            
               vastutab väliskontaktide eest vastavalt otsuse (EL, Euratom) 2015/443 artikli 18 lõikes 2 sätestatule, kui komisjoni isikute füüsilist puutumatust ja objektide või muu vara füüsilist terviklikkust mõjutab oht või intsident;
            
         
               c)
            
            
               langetab kiireloomulistel juhtudel lõike 1 punktides a ja b osutatud otsused. Pärast kõnealuste meetmete võtmist teatab personali- ja turvalisusküsimuste peadirektoraat niipea kui võimalik julgeolekuküsimuste eest vastutavale komisjoni liikmele meetmed ja nende võtmise põhjused;
            
         
               d)
            
            
               jälgib pidevalt julgeolekut ähvardavat ohtu.
            
         3.   Humanitaarabi ja kodanikukaitse peadirektoraat vastutab käesoleva otsuse rakendamise eest kõigil oma kolmandates riikides asuvatel objektidel.
   4.   Teabevahetuse peadirektoraat vastutab käesoleva otsuse rakendamise eest komisjoni esindustes ja piirkondlikes esindustes.
   5.   Teadusuuringute Ühiskeskuse peadirektoraat vastutab käesoleva otsuse rakendamise eest Teadusuuringute Ühiskeskuse objektidel.
   6.   Eespool loetletud peadirektoraadid võivad kiireloomulistel juhtudel võtta täiendavaid turvameetmeid kooskõlas käesoleva otsusega ja otsusega (EL, Euratom) 2015/443. Kõnealustest meetmetest teavitatakse viivitamata personali- ja turvalisusküsimuste peadirektoraati.
   Artikkel 5
   Meetmed
   1.   Personali- ja turvalisusküsimuste peadirektoraat võtab ja rakendab turvameetmeid kooskõlas otsusega (EL, Euratom) 2015/443. Personali- ja turvalisusküsimuste peadirektoraat koostab meetmete mitteammendava loetelu ja rakendab seda.
   2.   Valmisoleku tasemeid käsitlevad meetmed peavad olema ranges kooskõlas otsusega (EL, Euratom) 2015/443. Valmisoleku tasemed määratakse kindlaks tihedas koostöös teiste liidu institutsioonide pädevate talituste ja muude asjaomaste Euroopa üksustega ning liikmesriikidega, kus komisjoni objektid asuvad.
   3.   Valmisoleku taset väljendatakse avalikes ruumides koodvärvides signaalimissüsteemi kaudu ning värv vaheldub vastavalt valmisoleku tasemele.
   4.   Turvameetmed koodvärviga „VALGE“ esitatakse üksikasjalikult julgeolekuteates, järgides sealjuures täielikult otsuse (EL, Euratom) 2015/443 artikli 21 lõiget 2.
   2. PEATÜKK
   
      MUUD SÄTTED JA LÕPPSÄTTED
   
   Artikkel 6
   Läbipaistvus
   Käesolev otsus tehakse teatavaks komisjoni personalile ja kõigile isikutele, kelle suhtes seda kohaldatakse.
   Artikkel 7
   Kehtetuks tunnistamine
   Otsus 2007/65/EÜ tunnistatakse kehtetuks.
   Artikkel 8
   Jõustumine
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 31. mai 2016
      
         
            Komisjoni nimel
         
         
            presidendi eest
         
         
            asepresident
         
         Kristalina GEORGIEVA
      
   
   
      (1)  ELT L 72, 17.3.2015, lk 41.
   
      (2)  Komisjoni 15. detsembri 2006. aasta otsus 2007/65/EÜ, millega kehtestatakse komisjoni standardsed turvameetmed ja valmisoleku tasemed ning muudetakse komisjoni kodukorda tegutsemiseks kriiside ohjamisel (ELT L 32, 6.2.2007, lk 144).